Spoštovani!

Veseli nas, da smo vam v zadnjih letih lahko pomagali pri vašem delu z zagotavljanjem enotne spletne strani vaše ordinacije. Ta uspešni projekt, ki zagotavlja spleten strani več kot 400 ordinacijam, je pred leti nastal zaradi nujnih potreb ordinacij zaradi zagotavljanja pravic pacientov in izpolnjevanja zahtev zdravstvene inšpekcije. V celoti ga je sponzorsko financirala izključna naša matična družba Perenič svetovanje d.o.o. Zato so bile naše storitve za vas vsa ta leta v celoti brezplačne.

Z letošnjim letom ocenjujemo, da je prišel, da se naš projekt enotnih spletnih strani za zobozdravstvene ordinacije zaključi. 

Ker sta tako Sindikat zobozdravnikov Slovenije (DENS) in Strokovno združenje zasebnih zdravnikov in zobozdravnikov Slovenije v vmesnem času vzpostavila vsak svojo podporo enotnim spletnim stranem, razloga za naš sponzorski projekt ni več. Prav tako obstoj toliko različnih spletnih strani enih in istih ordinacij lahko povzroči zmedo pri pacientih.

Zato prosimo, da si spletno stran uredite pri enem od zgoraj omenjenih in nas o tem obvestite, da lahko vašo spletno stran ukinemo. V vsakem primeru bomo z 31.03.2014 vašo enotno spletno stran pri nas ugasnili. 

Če slučajno niste člani ne Sindikata zobozdravnikov Slovenije (DENS) in tudi ne Strokovnega združenja zasebnih zdravnikov in zobozdravnikov Slovenije in se tudi ne nameravate včlaniti ter bi zato vzpostavitev svoje spletne strani od vas zahtevala posebne stroške v teh za zdravstvo težkih časih, nas lahko obvestite in bomo sponzorstvo pri naši matični družbi (Perenič svetovanje d.o.o.) uredili neposredno za vašo ordinacijo ter vam tako še naprej lahko zagotavljali delovanje vaše enotne spletne strani.

Prijazen pozdrav!

Ekipa DSvet d.o.o.

